***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2025-2026 нчы уку елы)

**10 нчы сыйныф**

**Үткәрү вакыты – 150 минут**

**Максималь балл – 44**

**I. Тестлардан дөрес җавапны билгеләгез.**

1. Басымы соңгы иҗеккә төшмәгән сүзне билгеләгез. **(2 балл)**

а) утырдык

ә) шунда

б) шикелле

в) ашаганчы

2. ***Кагыйдә***сүзенең беренче авазына туры килә торган характеристиканы билгеләгез. **(2 балл)**

а) шаулы, саңгырау, яңгырау пары [ғ], кече тел, авыз тартыгы

ә) шаулы, яңгырау, саңгырау пары [г], тел арты, борын тартыгы

б) шаулы, саңгырау, яңгырау пары [ғ], тел арты, авыз тартыгы

в) шаулы, саңгырау, яңгырау пары [г], кече тел, борын тартыгы

3. Бирелгән фразеологик әйтелмәнең мәгънәсен билгеләгез. **(2 балл)**

***Җилләр исү***

а) авырый башлау

ә) күп эш башкару

б) берәр әйбернең кинәт юкка чыгуы

в) гел ялган сөйләү

4. Сүз ясагыч кушымчаны билгеләгез. **(2 балл)**

а) -ның/-нең

ә) -рак/-рәк

б) -са/-сә

в) -сыз/-сез

5. Җөмләдәге тартым белән төрләнгән исемнәрнең санын билгеләгез. **(2 балл)**

*Филнең – теше, боланның башы кыйммәт.* (Мәкаль)

а) 2

ә) 3

б) 4

в) 1

6. Җөмләдәге затланышлы фигыльләрнең санын билгеләгез. **(2 балл)**

*Балачактан өйрәнмәсәң, картайгач үкенерсең.* (Мәкаль)

а) 1

ә) 2

б) 3

в) 4

7. Җөмләдәге калын хәрефләр белән бирелгән сүзнең нинди җөмлә кисәге икәнлеген билгеләгез. **(2 балл)**

*Зур фил дә* ***тычканнан*** *курка.* (Мәкаль)

а) ия

ә) урын хәле

б) аергыч

в) тәмамлык

8. Җөмләдәге иярчен компонентның мәгънә ягыннан төрен билгеләгез. **(2 балл)**

*Фил күтәрмәгәнне тел күтәрә.* (Мәкаль)

а) иярчен ия җөмлә

ә) иярчен хәбәр җөмлә

б) иярчен тәмамлык җөмлә

в) иярчен аергыч җөмлә

**II. Теоретик бирем.**

Төшеп калган авазны һәм сүзләрне языгыз. **(6 балл)**

*\_\_\_\_\_\_\_\_\_\_* – сөйләмнең ритмик-мелодик ягы. [ *\_\_* ] – тел уртасы тартыгы. Сузык авазга беткән иҗек *\_\_\_\_\_\_\_\_\_\_* иҗек дип атала. Һәрвакыт үзара антоним булган сүзләр *\_\_\_\_\_\_\_\_\_\_* антонимнар була. *\_\_\_\_\_\_\_\_\_\_* төшеп калса, сан исемләшә һәм сан, тартым, килеш белән төрләнә башлый. Җөмләнең мәгънәсе аңлашылсын өчен кирәк булган җөмлә кисәкләре барысы да кулланылса, ул *\_\_\_\_\_\_\_\_\_\_* җөмлә була.

**III. Гамәли-иҗади бирем.**

1. Сүзләрне татар теленә тәрҗемә итеп языгыз. **(6 балл)**

*дыхание – \_\_\_\_\_\_\_\_\_\_ полынь –\_\_\_\_\_\_\_\_\_\_*

*гостинец – \_\_\_\_\_\_\_\_\_\_ берег – \_\_\_\_\_\_\_\_\_\_*

*пыль – \_\_\_\_\_\_\_\_\_\_ лебедь – \_\_\_\_\_\_\_\_\_\_*

2. “Туган тел (татар теле) дәресендә” дигән темага 12 җөмләдән торган инша языгыз. **(16 балл)**