***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2025-2026 нчы уку елы)

**5 нче сыйныф**

**Үткәрү вакыты – 90 минут**

**Максималь балл – 36**

**I. Тестлардан дөрес җавапны билгеләгез.**

1. Парсыз саңгырау тартык авазны билгеләгез. **(2 балл)**

а) [һ]

ә) [т]

б) [й]

в) [ф]

2. Калын сузык авазлардан гына торган сүзне билгеләгез. **(2 балл)**

а) җиләк

ә) елан

б) юкә

в) дөнья

3. Басымы беренче иҗеккә төшкән сүзне билгеләгез. **(2 балл)**

а) утырма

ә) ничек

б) яшел

в) урманда

4. ***Тигез***сүзенең антонимын билгеләгез. **(2 балл)**

а) туры

ә) кыска

б) кәкре

в) таза

5. Кушма сүзне билгеләгез. **(2 балл)**

а) биш-алты

ә) карабодай

б) сыйныфташ

в) кура җиләге

6. Урын-вакыт килешендәге исемне билгеләгез. **(2 балл)**

а) мәктәпнең

ә) мәктәпкә

б) мәктәптән

в) мәктәптә

7. Артыклык дәрәҗәсендәге сыйфатны билгеләгез. **(2 балл)**

а) кызыл

ә) кызылрак

б) кып-кызыл

в) кызгылт

8. Сорау җөмләне билгеләгез. **(2 балл)**

а) Алсу мәктәптә укый.

ә) Алсу ничәнче сыйныфта укый?

б) Син дә тырышып укы!

в) Дәрестә сөйләшеп утырмагыз.

**II. Теоретик бирем.**

Төшеп калган авазны һәм сүзләрне языгыз. **(4 балл)**

Татар телендә о, ө хәрефләре сүзнең *\_\_\_\_\_\_\_\_\_\_* иҗегендә генә языла. В хәрефе [ *\_\_\_* ] һәм [w] авазларын белдерә. Күп мәгънәләре сүз туры һәм *\_\_\_\_\_\_\_\_\_\_* мәгънәдә килә ала. *\_\_\_\_\_\_\_\_\_\_* саннарына -нчы/-нче, -ынчы/-енче кушымчасы ялгана.

**III. Гамәли-иҗади бирем.**

1. Сүзләрне татар теленә тәрҗемә итеп языгыз. **(4 балл)**

*тень – \_\_\_\_\_\_\_\_\_\_ обезьяна – \_\_\_\_\_\_\_\_\_\_*

*ласточка – \_\_\_\_\_\_\_\_\_\_ запад – \_\_\_\_\_\_\_\_\_\_*

2. Мәктәбегез турында 6 җөмлә төзеп языгыз. **(12 балл)**